Foto: Shutterstock Idoralararo tender komissiyasi ikkita investitsiya loyihasi bo‘yicha dunyodagi yetakchi telekommunikatsiya uskunalari ishlab chiqaruvchilar o‘rtasida tender o‘tkazdi. Investitsion loyihalar quyidagilar: DWDM texnologiyasi va raqamli radioreleyli qurilma bo‘yicha magistral tarmoq qismida «magistral va multiservisli ma’lumotlarni uzatish tarmog‘ini kengaytirish»; «IMS (IP Multimedia Subsystem) texnologiyasi bo‘yicha kommutatsiya markazlarini modernizatsiya qilish». Har ikkisida ham Yaponiyaning Toyota Tsusho Corporation kompaniyasi g‘olib bo‘ldi. Foto: toyota-tsusho.com Endi loyihaga 56 mln dollar yo‘naltirilishi ma’lum bo‘ldi. Ulardan 15 foizi Yaponiyaning SMBC banki kreditlari, qolgan 85 foizi - boshqa yapon banki, JBIC’niki. O‘zbekiston 2030 yilga kelib pullarni qaytarishni rejalashtirmoqda.